ddrg/super_eurlex huggingface dataset:
(2)

Savienība jau ir pieņēmusi noteikumus, kas aptver dažus, bet ne visus no tiem elementiem, attiecībā uz kuriem, visticamāk, tiks apsvērta to iekļaušana visaptverošā starptautiskā konvencijā par vēršanos pret informācijas un komunikācijas tehnoloģiju izmantošanu noziedzīgiem nolūkiem. Minētie noteikumi jo īpaši ietver instrumentus attiecībā uz materiālajām krimināltiesībām (1), uz policijas un tiesu iestāžu sadarbību krimināllietās (2)un uz minimālajiem procesuālo tiesību standartiem (3), kā arī drošības pasākumus datu un privātuma aizsardzībai (4). Turklāt, tā kā tiesību aktu priekšlikumi jau ir ierosināti un apspriesti papildu saistītās jomās, attiecīgie priekšlikumi arī būtu jāņem vērā tiktāl, ciktāl to mērķis ir stiprināt Savienības tiesiskā regulējuma efektivitāti.
(12)

Saskaņā ar Regulas (ES) Nr. 1306/2013 54. panta 3. punktu dalībvalstis, pienācīgi to pamatojot, var pieņemt lēmumu neturpināt atgūšanu. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četru gadu laikā pēc atgūšanas pieprasījuma dienas vai astoņu gadu laikā pēc prasības iesniegšanas valsts tiesā, neatgūšanas finansiālās sekas 100 % apmērā būtu jāsedz no Savienības budžeta. Gan summas, par kurām dalībvalsts pieņem lēmumu neturpināt atgūšanu, gan minētā lēmuma pamatojums ir norādīts kopsavilkuma ziņojumā, kas minēts minētās regulas 54. panta 4. punktā, kurš lasīts saistībā ar tās 102. panta 1. punkta pirmās daļas c) apakšpunkta iv) punktu. Tātad šīs summas nebūtu jāsedz attiecīgajām dalībvalstīm, un tāpēc tās būtu jāsedz no Savienības budžeta.
(11)

Darbības uzlabošanas mērķu projekti galvenajā darbības jomā “drošība”, kurus ierosināja Slovākija attiecībā uz drošības pārvaldības efektivitāti, dalījumā pa katru drošības pārvaldības mērķi un izteikti kā īstenošanas līmenis, ir šādi: Slovākija Drošības pārvaldības efektivitātes mērķi, kas izteikti kā īstenošanas līmenis, sākot no EASA A līmeņa līdz D līmenim Attiecīgais aeronavigācijas pakalpojumu sniedzējs Drošības pārvaldības mērķis 2021 2022 2023 2024 LPS SR Drošības politika un mērķi B B C C Drošības riska pārvaldība C C C D Drošības garantija B C C C Drošības veicināšana C C C C Drošības kultūra B B C C
(10)

Darbības uzlabošanas mērķu projekti galvenajā darbības jomā “drošība”, kurus ierosināja Polija attiecībā uz drošības pārvaldības efektivitāti, dalījumā pa katru drošības pārvaldības mērķi un izteikti kā īstenošanas līmenis, ir šādi: Polija Drošības pārvaldības efektivitātes mērķi, kas izteikti kā īstenošanas līmenis, sākot no EASA A līmeņa līdz D līmenim Attiecīgie aeronavigācijas pakalpojumu sniedzēji Drošības pārvaldības mērķis 2021 2022 2023 2024 PANSA, Warmia i Mazury sp. z o.o., Port Lotniczy Bydgoszcz S.A. Drošības politika un mērķi C C C C Drošības riska pārvaldība C C C D Drošības garantija C C C C Drošības veicināšana C C C C Drošības kultūra C C C C
(12)

Ņemot vērā to, ka jautājumi, kas saistīti ar importēto preču muitas vērtības noteikšanu un ar preču izcelsmes noteikšanu, ir ļoti tehniski, kā arī katru gadu notiekošajās TCCV un TCRO sanāksmēs izskatīto jautājumu apjomu, īso laiku, kas ir pieejams, lai izskatītu Pasaules Muitas organizācijas (PMO) sekretariāta un TCCV vai TCRO dalībnieku izdotos dokumentus, gatavojoties TCCV vai TCRO sanāksmēm, un no tā izrietošo vajadzību Savienības nostājā ņemt vērā un efektīvi reaģēt uz jauno informāciju, kas iesniegta pirms šādām sanāksmēm vai to laikā, saskaņā ar Savienības iestāžu pilnīgās sadarbības principu, kas paredzēts Līguma par Eiropas Savienību (LES) 13. panta 2. punktā, būtu jānosaka nepieciešamie soļi Savienības nostājas precizēšanai.
(1)

Ekonomisko partnerattiecību nolīgumu starp Eiropas Savienību un tās dalībvalstīm, no vienas puses, un DAK EPN valstīm, no otras puses (1) (“nolīgums”), Savienība un tās dalībvalstis parakstīja 2016. gada 10. jūnijā. Nolīgumu kopš 2016. gada 10. oktobra provizoriski piemēro attiecībām starp Savienību un tās dalībvalstīm, no vienas puses, un Botsvānu, Lesoto, Namībiju, Svatini un Dienvidāfriku, no otras puses, un kopš 2018. gada 4. februāra – arī attiecībām starp Savienību un tās dalībvalstīm, no vienas puses, un Mozambiku, no otras puses.
1.

Lēmuma par tarifa kvotu pārvaldību (Bali lēmuma) A pielikuma 4. punkts lasāms šādi: 4.a , Importējošais loceklis pēc tam nekavējoties nodrošina neapgrūtinātu piekļuvi un tālab izmanto vienu no šādām tarifa kvotas pārvaldīšanas metodēm ( 2 ) ( 3 ) : rindas kārtība (robežšķērsošanas vietā) vai licences, ko tarifa kvotas ietvaros pēc pieprasījuma izdod automātiski un bez nosacījumiem. Kad importējošais loceklis pieņem lēmumu par to, kuru no šīm divām iespējām izvēlēties, tas apspriežas ar ieinteresētajiem eksportējošajiem locekļiem. Izvēlēto metodi importējošais loceklis piemēro vismaz divus gadus un pēc tam, ja šajos divos gados ziņojumi ir sniegti savlaicīgi, to ieraksta sekretariāta uzturētajā izsekošanas reģistrā un lietu atzīmē kā slēgtu. 4.b Jaunattīstības valstis, kas ir importējošās locekles, drīkst tiklab izvēlēties tarifa kvotas pārvaldīt pēc alternatīvas metodes kā turpināt izmantot līdzšinējo metodi. Ja tarifa kvotas pārvaldīšanai tiek izvēlēta alternatīva metode, par to Lauksaimniecības komitejai paziņo saskaņā ar šā mehānisma noteikumiem. Izvēlēto metodi importējošais loceklis piemēro vismaz divus gadus un pēc tam, ja izpildes rādītājs ir pieaudzis par divām trešdaļām no 3. punkta b) apakšpunktā aprakstītā ikgadējā palielinājuma, to ieraksta sekretariāta uzturētajā izsekošanas reģistrā un lietu atzīmē kā slēgtu. Ja pēc diviem gadiem izpildes rādītājs nav pieaudzis vismaz par divām trešdaļām no ikgadējā palielinājuma, kas aprakstīts 3. punkta b) apakšpunktā, pēc ieinteresēta locekļa pieprasījuma piemēro 4. punkta a) apakšpunktu. Ja šāds pieprasījums netiek iesniegts, lietu atzīmē kā slēgtu.
(23)

Lai gan saskaņā ar atbrīvojumu regulas 5. panta 1. punktu vai 7. panta 1. punktu atļautais minēto Pušu atbrīvojums no paplašinātā maksājuma vai tā atlikšana netiek skarts, būtu jāatjaunina informācija par šīm Pusēm. 3. tabula Taric papildu kods Agrākā informācija Izmaiņas A168 EGC S.r.l. Via Fontana 18, 45021 Milano, Italy No maksājuma atbrīvotās Puses adrese mainīta uz: Corso Ventidue Marzo 32/1 20135 Milano (MI), Italy 8085 Oxyprod S.r.l. Via G. Morone 4 20121 Milano (MI), Italy No maksājuma atbrīvotās Puses nosaukums un adrese mainīti uz: Decathlon Produzione Italia S.r.l. Via Buonarroti 39 20145 Milano (MI), Italy C492 MOTOKIT Veiculos e Acessórios S.A. Rua Padre Vicente Maria da Rocha 448, 1° Esq., 3840-453 Vagos, Portugal No maksājuma atbrīvotās Puses juridiskā forma un adrese mainīta uz: MOTOKIT Veiculos e Acessórios Lda Rua Alto do Vale do Grou 36 3750-870 Borralha/Águeda, Portugal
(12)

To, vai uz kādu darbību attiecas tieša konkurence, novērtē, pamatojoties uz objektīviem kritērijiem, ņemot vērā attiecīgās nozares īpašās iezīmes (4). Tomēr šo novērtējumu ierobežo piemērojamie īsie termiņi un vajadzība paļauties uz Komisijas rīcībā esošo informāciju. Šī informācija ir iegūta no jau pieejamiem avotiem vai arī saistībā ar Direktīvas 2014/25/ES 35. panta piemērošanu, un tās ieguves metodes nevar papildināt ar laikietilpīgākām, tostarp it īpaši attiecīgajiem ekonomikas dalībniekiem adresētām sabiedriskajām aptaujām (5).
(7)

Šajā lēmumā norādītajos gadījumos Komisija attiecīgajā kopsavilkuma ziņojumā (2) ir informējusi Apvienoto Karalisti par to summu novērtējumu, kuras no finansējuma izslēdzamas sakarā ar to neatbilstību Savienības tiesību aktiem.
(8)

Komisija ir novērtējusi negadījumu izmeklēšanu un pamatcēloņu analīzi, kas veikta attiecībā uz diviem nāvējošiem negadījumiem, kuri notika 2021. gada februārī un 2022. gada jūnijā Simsekler, citā kuģu pārstrādes rūpnīcā, kas atrodas Turcijā. Novērtējumos secināts, ka negadījumu cēlonis ir ne tikai atsevišķas darbības, bet drīzāk organizatoriski pamatfaktori, uz kuriem būvētavai būtu jākoncentrējas, lai uzlabotu riska kontroli. Turklāt 2021. gada jūnijā rūpnīcai nosūtītajā ziņojumā par pirmo nāvējošo negadījumu bija vairāki konkrēti ieteikumi, kā uzlabot strādnieku drošību. Rūpnīca neievēroja Komisijas lūgumu to informēt par šajā sakarā veiktajiem pasākumiem. Līdz ar to attiecīgā rūpnīca neatbilst relevantajām Regulas (ES) Nr. 1257/2013 13. panta 1. punkta prasībām, konkrētāk, b), f) un i) apakšpunkta prasībām. Tāpēc Eiropas saraksts būtu jāatjaunina, šo rūpnīcu no tā svītrojot.
(2)

Īstenošanas lēmuma (ES) 2018/1904 spēkā esības termiņš beigsies 2022. gada 31. decembrī. Nīderlande 2022. gada 23. augusta vēstulē lūdza atļauju turpināt piemērot īpašo pasākumu līdz 2024. gada 31. decembrim, proti, datumam, līdz kuram dalībvalstīm jātransponē Padomes Direktīva (ES) 2020/285 (3). No minētās direktīvas izriet, ka no 2025. gada 1. janvāra dalībvalstīm būs atļauts atbrīvot no PVN to nodokļa maksātāju veikto preču piegādi un pakalpojumu sniegšanu, kuru gada apgrozījums konkrētajā dalībvalstī nepārsniedz 85 000 EUR vai līdzvērtīgu summu valsts valūtā.
1)

lēmuma 3. panta 2. punktu aizstāj ar šādu: “2. Ierobežojošos pasākumus, kas paredzēti 4. panta 1. punktā un 5. panta 1. un 2. punktā, piemēro fiziskām vai juridiskām personām, vienībām vai struktūrām, kas: a) virzībai uz vēlēšanām KDR kavē panākt vienprātīgu un miermīlīgu risinājumu, tostarp veicot vardarbības aktus, represijas vai kūdot uz vardarbību, vai graujot tiesiskumu; b) iesaistītas tādu darbību plānošanā, vadīšanā vai veikšanā, kas ir smagi cilvēktiesību pārkāpumi vai cilvēktiesību ļaunprātīga izmantošana KDR; c) atbildīgas par bruņotā konflikta, nestabilitātes vai nedrošības uzturēšanu KDR; d) sniedz atbalstu c) apakšpunktā minētajām fiziskajām vai juridiskajām personām, vienībām vai struktūrām; e) kūda uz vardarbību saistībā ar b), c) un d) apakšpunktā minētajām darbībām; f) izmanto bruņoto konfliktu, nestabilitāti vai nedrošību KDR, tostarp nelikumīgi izmantojot vai tirgojot dabas resursus un savvaļas dzīvniekus; g) ir saistītas ar a), b), c), d), e) vai f) apakšpunktā minētajām fiziskajām vai juridiskajām personām, vienībām vai struktūrām; kā uzskaitīts II pielikumā.”
(6)

Saīsināta darba laika shēma, kas pazīstama kā programma “Antivīruss”, kā minēts Īstenošanas lēmuma (ES) 2020/1345 3. panta a) punktā, tika izstrādāta, lai kompensētu algu izmaksas privātiem darba devējiem, kuri bija spiesti apturēt vai ievērojami samazināt savu saimniecisko darbību, kas tieši izriet no iestāžu veiktajiem pasākumiem (“A variants”), vai netieši Covid-19 pandēmijas negatīvās ekonomiskās ietekmes rezultātā (“B variants”). Tās juridiskais pamats bija valdības 2020. gada 31. marta Rezolūcija Nr. 353 ar grozījumiem, un 120. pants Likumā Nr. 435/2004 Krāj. (3) par nodarbinātību ar grozījumiem. Programma tika paplašināta un grozīta, ar valdības 2020. gada 14. oktobra Rezolūciju Nr. 1039 ieviešot A plus variantu, lai nodrošinātu algu izmaksu pilnīgu kompensāciju darba devējiem, kuri iestāžu veikto pasākumu rezultātā bija spiesti apturēt vai samazināt savu darbību. Programma tika pagarināta arī ar vairākiem valdības lēmumiem, A variants tika piemērots no 2020. gada 12. marta līdz 2022. gada 28. februārim, A plus variants – no 2020. gada 1. oktobra līdz 2021. gada 31. maijam, bet B variants – no 2020. gada 12. marta līdz 2021. gada 31. maijam un no 2021. gada 1. novembra līdz 2021. gada 31. decembrim.
(3)

Tehniskā novērtējuma iestāžu organizācijas izstrādātie un pieņemtie Eiropas novērtējuma dokumenti attiecas uz šādiem būvizstrādājumiem: — izolācija izgatavota no brīvi pildīta vai sablīvēta granulēta briedināta korķa vai brīvi pildīta granulēta dabīgā korķa un gumijas, — ģeosintētiskie cementa kompozītmateriālu paklāji un barjeras, — vertikāli un nokarināmi automātiskie ugunsdzēsības sprinkleri ar agrīnu slāpēšanu, ātru reakciju (ESFR), K240 līdz 480, — domnu cements CEM III/A ar sulfātizturības novērtējumu (SR) un fakultatīvi ar zemu efektīvo sārmu saturu (LA) un/vai zemu hidratācijas siltumu (LH), — akmens un augsnes enkuru komplekti, kuros izmanto iepriekš nospriegotus tērauda vijumus, — nepieskrūvējamas uzmavas mehāniskiem savienojumiem ar stiegrojuma stieņu sānu kompresiju, — polistirolbetona mūra bloki un sienu komplekti, kas izgatavoti no blokiem, — radiatoru termostatiskie vārsti, — ar pulveri aktivizējami savienotājelementi ETICS stiprināšanai betonā, — elastīgi lavīnu aizsardzības komplekti, — ventilācijas sistēmas no minerālvates ar apdari ārpusē un iekšpusē.
(5)

Tāpēc ir lietderīgi grozīt Īstenošanas lēmuma (ES) 2021/260 I pielikumu, lai ņemtu vērā no KHV brīvās zonas Francijā un Itālijā, no BKD un no IPN brīvos nodalījumus Dānijā, no BKD brīvos nodalījumus Somijā, no KHV brīvos nodalījumus Francijā un Portugālē un no IPN brīvos nodalījumus Slovēnijā. Minētā īstenošanas lēmuma II pielikums būtu jāgroza arī, lai ņemtu vērā nodalījumus, uz kuriem attiecas BKD un IPN izskaušanas programmas Dānijā.
(2)

Visos trijos lēmumos bija paredzēts piecu gadu sākotnējais pārejas periods, kura laikā pārtiku un barību, kas satur ĢM materiālu, sastāv vai ir ražota no tā, bija atļauts laist tirgū, ja minētā materiāla daļa nepārsniedz 0,9 %, kā arī paredzēja, ka šādai ĢM materiāla klātbūtnei jābūt nejaušai vai tehniski nenovēršamai. Pārejas periods tikai noteikts, lai ņemtu vērā faktu, ka dažkārt pat pēc tam, kad uzņēmums Bayer CropScience AG jau bija pārtraucis tirgot sēklas, kas iegūtas no minētajiem ģenētiski modificētajiem organismiem, un pat tad, ja bija veikti visi pasākumi, kas palīdz izvairīties no minētā ĢM materiāla klātbūtnes, pārtikas un barības ķēdēs tomēr varēja būt nenozīmīgs minētā ĢM materiāla piemaisījums.
(2)

Finanšu atsauces summa ir pietiekama, lai nodrošinātu Lēmuma (KĀDP) 2021/2032 1. panta 3. punktā minēto aprīkojumu, kurš nav nāvējoša spēka pielietošanai paredzēts aprīkojums, un krājumus piecām no 11 Mozambikas bruņoto spēku vienībām, kurām laikposmā no 2021. līdz 2023. gadam paredzēts saņemt apmācību no EUTM Mozambique. Lai apmierinātu pārējo sešu vienību vajadzības, finanšu atsauces summa būtu jāpalielina par 45 000 000 EUR.
2.

Katrs pārzinis rīkojas kā kontaktpunkts fiziskām personām, kuru sertifikātu(-us) tas ir atsaucis, un apstrādā pieprasījumus, ko datu subjekti vai to pārstāvji iesnieguši, izmantojot savas tiesības atbilstīgi Vispārīgai datu aizsardzības regulai. Ja kopīgais pārzinis no datu subjekta saņem pieprasījumu, kas ir saistīts ar sertifikātu, ko izdevis cits kopīgais pārzinis, datu subjekts ir jāinformē par atbildīgā kopīgā pārziņa identitāti un kontaktinformāciju. Pēc pieprasījuma saņemšanas no cita kopīgā pārziņa tie cits citam palīdz izskatīt datu subjektu pieprasījumus un cits citam atbild bez liekas kavēšanās un vēlākais 1 mēneša laikā pēc palīdzības pieprasījuma saņemšanas. Ja pieprasījums ir saistīts ar trešās valsts iesniegtiem datiem, pārzinis, kas saņem pieprasījumu, to izskata un informē datu subjektu par trešās valsts izdevējiestādes identitāti un kontaktinformāciju.
19.

Federāla valsts budžeta zinātnes un pētniecības iestāde “All-Russia national scientific research institute for wine growing and wine making “Magarach” Russian Academy of Sciences” Федеральное государственное бюджетное учреждение науки “Всероссийский национальный научно-исследовательский институт виноградарства и виноделия “Магарач” РАН” (Agrākais nosaukums – “Krimas Republikas” valsts unitārs uzņēmums “National Institute of Wine “Magarach”” Agrākais nosaukums – “State enterprise “Magarach” of the national institute of wine” “Государственное предприятие Агрофирма “Магарач” Национального института винограда и вина “Магарач”” Gosudarstvenoye predpriyatiye Agrofirma “Magarach” nacionalnogo instituta vinograda i vina “Magarach”)

298600, Kirov Street 31, Yalta, Crimea, Ukraina 298600, ул. Кирова, 31, г. Ялта, Крым, Украина priemnaya@magarach-institut.ru www.magarach-institut.ru + 7(3654) 32-05-91 Reģistrācijas numurs: 1159102130857

Vienības īpašumtiesības tika nodotas pretrunā Ukrainas tiesību aktiem. “Krimas parlamenta prezidijs”2014. gada 9. aprīlī pieņēma lēmumu Nr. 1991-6/14 “Par grozījumiem “Krimas Republikas” valsts padomes 2014. gada 26. marta rezolūcijā Nr. 1836-6/14 “Par “Krimas Republikas” teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju””, ar ko “Krimas Republikas” vārdā paziņo par valsts uzņēmumam Gosudarstvenoye predpriyatiye “Agrofirma Magarach” nacionalnogo instituta vinograda i vina “Magarach” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas. Pārreģistrēts 2015. gada 15. janvārī kā “Krimas Republikas” valsts unitārs institūts “National Institute of Wine “Magarach””. (Государственное бюджетное учреждение “Республики Крым” Национальный научно-исследовательский институт винограда и вина “Магарач”). Dibinātājs: “Krimas Republikas” Lauksaimniecības ministrija (Министерство сельского хозяйства “Республики Крым”). 2015. gada 9. februārī“Krimas Republikas” valsts unitārs uzņēmums “National Institute of Wine “Magarach”” tika pārveidots par federālā budžeta zinātnisko iestādi “All-Russia scientific-research institute of viticulture and winemaking “Magarach””, Russian Academy of Sciences.
(5)

Padome 2022. gada 24. janvārī apstiprināja secinājumus, kuros tā nosodīja agresīvās darbības un draudus, ko Krievija nepārtraukti vērš pret Ukrainu, un aicināja Krieviju mazināt saspīlējumu, ievērot starptautiskās tiesības un konstruktīvi iesaistīties dialogā, izmantojot izveidotos starptautiskos mehānismus. Padome atkārtoti apstiprināja, ka Savienība ir pilnībā apņēmusies ievērot pamatprincipus, uz kuriem balstās Eiropas drošība un kuri ir nostiprināti Apvienoto Nāciju Organizācijas (ANO) Statūtos un Eiropas Drošības un sadarbības organizācijas (EDSO) dibināšanas dokumentos, tostarp Helsinku Nobeiguma aktā un Parīzes Hartā. Minētie pamatprincipi jo īpaši ietver valstu suverēno vienlīdzību un teritoriālo integritāti, robežu neaizskaramību, atturēšanos no draudiem vai spēka lietošanas un valstu brīvību izvēlēties vai mainīt savus drošības pasākumus. Padome paziņoja, ka minētie principi nav nedz apspriežami, nedz pārskatāmi vai no jauna interpretējami un ka to pārkāpšana no Krievijas puses ir šķērslis kopējai un nedalāmai drošības telpai Eiropā un apdraud mieru un stabilitāti Eiropā. Atgādinādama Eiropadomes 2021. gada 16. decembra secinājumus, Padome atkārtoti uzsvēra, ka jebkādai turpmākai Krievijas veiktai militārai agresijai pret Ukrainu būs smagas sekas un augsta maksa, kas ietvers plašu ierobežojošo pasākumu klāstu, kuri skars nozares un indivīdus un kuri tiks pieņemti koordinācijā ar partneriem.
Development Bank of the Republic of Belarus (Baltkrievijas Republikas Attīstības banka)
(3)

Komisijas Deleģētā regula (ES) 2020/687 (2) papildina noteikumus par tādu sarakstā norādīto slimību kontroli, kuras minētas Regulas (ES) 2016/429 9. panta 1. punkta a), b) un c) apakšpunktā un Komisijas Īstenošanas regulā (ES) 2018/1882 (3) definētas kā A, B un C kategorijas slimības. Konkrētāk, Deleģētās regulas (ES) 2020/687 21. un 22. pants paredz, ka A kategorijas slimības, tai skaitā Āfrikas cūku mēra, uzliesmojuma gadījumā ir jāizveido ierobežojumu zona un tajā jāveic konkrēti pasākumi. Turklāt minētās deleģētās regulas 21. panta 1. punkts nosaka, ka ierobežojumu zonā jāietver aizsardzības zona, uzraudzības zona un vajadzības gadījumā citas ap šīm aizsardzības un uzraudzības zonām vai to tuvumā esošas ierobežojumu zonas.
(3)

Imports, ko lūguma iesniedzējas dalībvalstis veikušas saskaņā ar Lēmumu (ES) 2020/491, ir devis labumu, nodrošinot dalībvalstīs valsts organizācijām un kompetento iestāžu apstiprinātām organizācijām piekļuvi trūkstošajām nepieciešamajām zālēm, medicīniskajam aprīkojumam un individuālajiem aizsardzības līdzekļiem. Šādu preču tirdzniecības statistika liecina, ka ar to saistītajam importam ir tendence samazināties, bet tas vēl joprojām ir ievērojams un svārstīgs, mainoties atkarībā no to preču pieprasījuma, kuras ir vajadzīgas Covid-19 pandēmijas apkarošanai. Neraugoties uz dalībvalstīs notiekošo vakcināciju un vairākiem pasākumiem, kas veikti, lai novērstu vīrusa izplatīšanos, Covid-19 inficēšanās gadījumu skaits dalībvalstīs joprojām apdraud sabiedrības veselību. Tā kā lūguma iesniedzējas dalībvalstis joprojām ziņo par Covid-19 pandēmijas apkarošanai nepieciešamo preču trūkumu, ir lietderīgi piešķirt atbrīvojumu no ievedmuitas nodokļiem, kas iekasējami par tādām precēm, kuras importē Regulas (EK) Nr. 1186/2009 74. pantā aprakstītajām vajadzībām, un atbrīvojumu no PVN, kas iekasējams par tādām precēm, ko importē Direktīvas 2009/132/EK 51. pantā aprakstītajām vajadzībām.
EIROPAS PARLAMENTA UN PADOMES LĒMUMS (ES) 2021/1022

(2021. gada 8. jūnijs)

par Eiropas Globalizācijas pielāgošanās fonda izmantošanu saskaņā ar Nīderlandes pieteikumu – EGF/2020/004 NL/KLM

EIROPAS PARLAMENTS UN EIROPAS SAVIENĪBAS PADOME,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 1309/2013 (2013. gada 17. decembris) par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 15. panta 4. punktu,

ņemot vērā Iestāžu nolīgumu (2020. gada 16. decembris) starp Eiropas Parlamentu, Eiropas Savienības Padomi un Eiropas Komisiju par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai (2), un jo īpaši tā 9. punktu,

ņemot vērā Eiropas Komisijas priekšlikumu,

tā kā:

Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies, jo globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai sākas jauna globāla finanšu un ekonomikas krīze, un palīdzēt viņiem no jauna iekļauties darba tirgū.

Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

IR PIEŅĒMUŠI ŠO LĒMUMU.

2. pants

Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no 2021. gada 8. jūnija.
(4)

Uz Regulas (ES) Nr. 528/2012 55. panta 3. punkta pamata Beļģija 2021. gada 30. jūlijā Komisijai iesniedza pieteikumu, kurā lūgta atkāpe no minētās regulas 19. panta 1. punkta a) apakšpunkta, proti, lūgts atļaut kultūras mantojuma aizsardzībai lietot biocīdus, kas sastāv no slāpekļa, kurš iegūts in situ no apkārtējā gaisa (“pieteikums”).
(44)

Bez valsts uzņēmumu sektora Portugālē pastāv vēl divas valstij piederošu struktūru kategorijas, kuras izšķir pēc tā, cik lielā mērā šīs struktūras ir integrētas ar valsti un cik liela ir to autonomija no valdības: i) “tiešās valsts kontroles publiskajā apakšsektorā” ietilpst struktūras, kuras ir integrētas ar valsti un kuras kontrolē Portugāles valdība; ii) “netiešās valsts kontroles publiskajā apakšsektorā” ietilpstošās struktūras (galvenokārt “publiskie institūti”) nav daļa no valsts aparāta, tomēr netieši īsteno valsts mērķus un ir pakļautas valdības uzraudzībai.
b)

Otrkārt, 2. apņemšanās b) punkta pamatā būs jau atvērtā tirgus daļa, nodrošinot, ka no 2020. gada beigām līdz 2030. gada beigām pakāpeniski notiks būtiska papildu tirgus atvēršana. Šī papildu tirgus atvēršana tiks veikta, izmantojot konkursus vairākos reģionos. Tas veidos [4 000–30 000] tūkstošu (proti, [4–30]) vilcienkilometru, kas atbilst aptuveni [4–30] % no kopējā operatīvā darba 2016./2017. gada kustības sarakstā. Tādējādi līdz 2030. gada beigām konkurencei atvērtais tirgus būs vairāk nekā divkāršojies no aptuveni [4–30] % 2020. gada beigās līdz aptuveni [10–35] % 2030. gada beigām. Tāpēc aptuveni piektā daļa no kopējā tirgus būs atvērta konkurencei ne tikai no Polijas (“vietējie” pakalpojumu sniedzēji), bet arī no citām dalībvalstīm (48).